REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/385-21

15. septembar 2021. godine

B e o g r a d

Z A P I S N I K

25. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 14. SEPTEMBRA 2021. GODINE

Sednica je počela u 16,02 časova.

Sednicom je predsedavala Snežana Paunović, zamenik predsedika Odbora.

Sednici su prisustvovali: Vuk Mirčetić, Lav Grigorije Pajkić, prof. dr Marko Atlagić, Aleksandar Čotrić, Miloš Terzić, Milica Obradović i Rozalija Ekres, članovi Odbora.

Sednici su prisustvovali: Ivana Popović (Sandra Božić), Ljubomir Marić (Jovan Kolundžija), Nebojša Bakarec (Ivan Tasovac), Zoran Tomić (mr Jadranka Jovanović) i Samira Ćosović (Nataša Mihailović Vacić), zamenici članova Odbora.

Sednici nisu prisustvovali: Milena Popović, Mira Petrović i Željko Tomić, kao ni njihovi zamenici.

Pored članova Odbora, sednici je prisustvovala Danijela Vanušić v.d. pomoćnika ministra kulture i informisanja.

Pre prelaska na utvrđivanje dnevnog reda, predsedavajuća je obavestila članove Odbora da je sednica sazvana u roku kraćem od tri dana, zbog potrebe da Odbor razmotri amandmane podnete na Predlog zakona o upotrebi srpskog jezika u javnom životu i zaštiti i očuvanju ćiriličkog pisma.

Na predlog predsedavajuće, članovi Odbora su jednoglasno (13 za), usvojili sledeći

D n e v n i r e d:

1. Razmatranje Predloga zakona o upotrebi srpskog jezika u javnom životu i zaštiti i očuvanju ćiriličkog pisma, koji je podnela Vlada, u pojedinostima.

PRVA TAČKA DNEVNOG REDA: Razmatranje Predloga zakona o upotrebi srpskog jezika u javnom životu i zaštiti i očuvanju ćiriličkog pisma, koji je podnela Vlada, u pojedinostima

U uvodnim napomenama, zamenik predsednika Odbora Snežana Paunović obavestila je sve prisutne da su narodni poslanici dr Balint Pastor, Elvira Kovač, Arpad Fremond, Zoltan Pek, Rozalija Ekres, mr Akoš Ujhelji, Daniel Đivanović, dr Emeše Uri i Nandor Kiš podneli Narodnoj skupštini tri amandmana na Predlog zakona.

Napomenula je da je Vlada Republike Srbije dostavila Mišljenje u kojem je predložila Narodnoj skupštini da prihvati sve podnete amandmane na Predlog zakona.

Danijela Vanušić, v.d. pomoćnik ministra kulture i informisanja je istakla da je Ministarstvo kulture i informisanje, u saradnji sa Ministarstvom za ljudska i manjinska prava i društveni dijalog, Ministarstvom finansija i Republičkim sekretarijatom za zakonodavstvom, razmotrilo podnete amandmane i zaključilo da ih treba prihvatiti.

Nije bilo diskusije.

Odbor je odlučio da predloži Narodnoj skupštini da prihvati amandman na član 1. koji su zajedno podneli narodni poslanici dr Balint Pastor, Elvira Kovač, Arpad Fremond, Zoltan Pek, Rozalija Ekres, mr Akoš Ujhelji, Daniel Đivanović, dr Emeše Uri i Nandor Kiš (13 za).

Odbor je odlučio da predloži Narodnoj skupštini da prihvati amandman na član 5. koji su zajedno podneli narodni poslanici dr Balint Pastor, Elvira Kovač, Arpad Fremond, Zoltan Pek, Rozalija Ekres, mr Akoš Ujhelji, Daniel Đivanović, dr Emeše Uri i Nandor Kiš (13 za).

Odbor je odlučio da predloži Narodnoj skupštini da prihvati amandman na član 6. koji su zajedno podneli narodni poslanici dr Balint Pastor, Elvira Kovač, Arpad Fremond, Zoltan Pek, Rozalija Ekres, mr Akoš Ujhelji, Daniel Đivanović, dr Emeše Uri i Nandor Kiš. (13 za).

Odbor je, jednoglasno (13 za) usvojio predlog da se za izvestioca Odbora na sednici Narodne skupštine odredi Sandra Božić, predsednik Odbora.

Sednica je završena u 16,08 časova.

SEKRETAR ZAMENIK PREDSEDNIKA

Dana Gak Snežana Paunović